proxectonos/corpus_dominio_legal_administrativo_tmp huggingface dataset:
19/07/2013 | Administración LocalMunicipal
Arzúa
Ordenanza fiscal reguladora da taxa pola prestación do servizo de axuda no fogar

ANUNCIO APROBACIÓN PROVISIONAL DA ORDENANZA FISCAL REGULADORA DA TAXA POLA PRESTACIÓN DO SERVIZO DE AXUDA NO FOGAR O Pleno do Concello, na sesión celebrada o día 12.07.2013, adoptou o acordo de aprobar provisionalmente a Ordenanza fiscal reguladora da taxa pola prestación do servizo de axuda no fogar. Na mesma sesión acordouse a derrogación da ordenanza reguladora desta taxa cuxa aprobación definitiva foi publicada no BOP do 29/11/2010. Os interesados poderán examinar o expediente e presentar as reclamacións que estimen oportunas durante o prazo de 30 días hábiles, a contar dende o día seguinte ao da publicación deste anuncio no Boletín Oficial da Provincia; de conformidade co disposto no artigo 17, números 1 e 2 do texto refundido da Lei reguladora de facendas locais. No suposto de que non se presenten reclamacións, entenderase definitivamente adoptado o acordo ata entón provisional. Arzúa, 17 de xullo de 2013. O alcalde Asdo.: José Luis García López
19/07/2013 | Administración LocalMunicipal
O Pino
Expediente de apertura de cafetería

Téndose solicitado nesta Alcaldía por GERARDO SANTOS RODRÍGUEZ licencia municipal de apertura de cafetería na Avda Lugo nº 21 baixo, Arca deste termo municipal, cumprindo o disposto na lexislación de aplicación sométese a información pública por espazo de vinte días hábiles a fin de que durante o mesmo poda examinarse o expediente na Secretaría do Concello, polas persoas que dalgún xeito se consideren afectadas pola actividade que se pretenda instalar e podan formular as alegacións que estimen oportunas. O Pino, 8 de xullo de 2013 Ronald Thomas Cadar Macua O ALCALDE
19/07/2013 | Administración LocalMunicipal
Arzúa
Ordenanza reguladora do prezo público pola realización de actividades deportivas e recreativas nas instalacións deportivas municipais

ANUNCIO APROBACIÓN PROVISIONAL DA ORDENANZA REGULADORA DO PREZO PÚBLICO POLA REALIZACIÓN DE ACTIVIDADES DEPORTIVAS E RECREATIVAS NAS INSTALACIÓNS DEPORTIVAS MUNICIPAIS O Pleno do Concello, na sesión celebrada o día 12.07.2013, adoptou o acordo de aprobar provisionalmente a ordenanza reguladora do prezo público pola realización de actividades deportivas e recreativas nas instalacións deportivas municipais. Os interesados poderán examinar o expediente e presentar as reclamacións que estimen oportunas durante o prazo de 30 días hábiles, a contar dende o día seguinte ao da publicación deste anuncio no Boletín Oficial da Provincia; de conformidade co disposto no artigo 49 da Lei 7/1985, do 2 de abril, reguladora das bases do réxime local. No suposto de que non se presenten reclamacións, entenderase definitivamente adoptado o acordo ata entón provisional. Arzúa, 17 de xullo de 2013. O alcalde Asdo.: José Luis García López
19/07/2013 | Administración LocalMunicipal
A Laracha
Elevación a definitivo do acordo provisional de modificación da Ordenanza fiscal número 13, reguladora da taxa por rede de sumidoiros

Quedando definitivamente arpobada a modificación da Ordenanza Fiscal número 13 do Concello por acordo plenario na sesión de 29 de maio de 2013, e polo transcurso do prazo de presentación de reclamacións, publícase no Boletín Oficial da Provincia o texto íntegro da modificación. Contra este acordo pódese interpoñer directamente recurso contencioso-administrativo no prazo de dous meses a partir do día seguinte á presente publicación. As tarifas a aplicar serán as que se indican a continuación: Cota fixa de servizo: 6,00 € ao trimestre Ata 30 metros cúbicos ao trimestre: 0,11 €/metro cúbico De 31 ata 60 metros cúbicos ao trimestre: 0,30 €/metro cúbico De 61 metros cúbicos ao trimestre en diante: 0,60 €/metro cúbico Cota fixa de servizo: 15,00 € ao trimestre Ata 30 metros cúbicos ao trimestre: 0,16 €/metro cúbico De 31 ata 60 metros cúbicos ao trimestre: 0,40 €/metro cúbico De 61 metros cúbicos ao trimestre en diante: 0,60 €/metro cúbico Considerarase auga para uso doméstico, a estes efectos, a que se realice en comercios ou industrias cando non supere nun trimestre os 15 metros cúbicos. Cota fixa de servizo: 6,00 € ao trimestre Ata 30 metros cúbicos ao trimestre: 0,11 €/metro cúbico De 31 ata 60 metros cúbicos ao trimestre: 0,30 €/metro cúbico De 61 metros cúbicos ao trimestre en diante: 0,60 €/metro cúbico Cota fixa de servizo: 15,00 € ao trimestre Ata 30 metros cúbicos ao trimestre: 0,16 €/metro cúbico De 31 ata 60 metros cúbicos ao trimestre: 0,40 €/metro cúbico De 61 metros cúbicos ao trimestre en diante: 0,60 €/metro cúbico Considerarase auga para uso doméstico, a estes efectos, a que se realice en comercios ou industrias cando non supere nun trimestre os 15 metros cúbicos” A Laracha, 12 de xullo de 2013 O Alcalde, José Manuel López Varela
19/07/2013 | Administración LocalMunicipal
Brión
Edicto baixa no padrón de habitantes de menores de idade

Conforme o artigo 72 do Regulamento de Poboación e Demarcación Territorial das Entidades Locais, aprobado polo Real Decreto 1690/1986, de 11 de xullo, na nova redacción dada polo Real Decreto 2612/1996, de 20 de decembro, estase a instruir expediente de baixa de oficio por inscrición indebida no Padron Municipal das persoas menores de idade que se relacionan a continuación: Resultando fallido o intento de notificación procedese, de conformidade co previsto nos artigos 59.5 e 61 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, á publicación do presente anuncio a fin de que no prazo de dez días, contados desde o seguinte a súa publicación, os interesados no procedemento poidan comparecer na oficina municipal do Concello de Brión, sita na praza do Concello nº 1-Brión, para coñecemento e constancia do contido íntegro do expediente que se indica e no seu caso formular as alegacións e xustificacións que estimen oportunas ou interpor os recursos procedentes, advertindo que transcurrido dito prazo continuarase coa tramitación do expediente de baixa de oficio. Brión, 12 de xullo de 2013 O ALCALDE Asdo: José Luís García García
19/07/2013 | Administración LocalMunicipal
Sada
Servizos Económicos
Aprobación definitiva orzamento municipal 2013

Na sesión plenaria celebrada o día 22 de maio de 2013 foi aprobado inicialmente o Orzamento Xeral para o exercicio económico de 2013, xunto co cadro de persoal e a relación de postos de traballo para dito exercicio. O expediente expúxose ao público mediante anuncio publicado no Boletín Oficial da Provincia núm.102 de data 30 de maio de 2013. A Corporación Municipal acordou estimar parcialmente as reclamacións presentadas contra o dito orzamento e aprobar definitivamente o Orzamento xeral para o exercicio 2013 na súa sesión plenaria celebrada o día 12 de xullo de 2013. En consecuencia e, segundo dispoñen os artigos 127 do Texto Refundido das Disposicións Legais vixentes en materia de réxime local, aprobado polo Real Decreto Lexislativo 781/1986, do 18 de abril, e 169.3 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, procédese a publicar o resumo por capítulos do Orzamento Xeral do exercicio 2012, o cadro de persoal do Concello e relación de postos de traballo (RPT) para o 2012, para a súa entrada en vigor o día seguinte da publicación deste anuncio no Boletín Oficial da Provincia: CD: Nivel de complemento de destino do funcionario. Nivel do persoal laboral a efectos de equiparación retributiva. CE: Complemento específico anual, incluíndo as pagas adicionais. Persoal eventual, retribución íntegra anual. FP: Forma de provisión: C, concurso. L, libre designación. TIPO: S, singularizado. NS, non singularizado. Vinc (Vínculo): F, funcionario. L, laboral. E, eventual. LTP, laboral a tempo parcial, PD, persoal directivo ADM: Adscrición a Administracións Públicas: AL, administración local. AM, administración municipal. Gr/Sg: Grupo e subgrupo art.76 e D. Ad 7ª Lei 7/2007, de 12 de abril, do Estatuto Básico do Empregado Público, para persoal funcionario. E grupo de equiparación do persoal laboral a efectos retributivos segundo o Convenio Colectivo do persoal laboral do Concello de Sada. Escala: HE, Habilitación Estatal. AX, Administración Xeral. AE, Administración Especial. Sada, 12 de xullo de 2013 O alcalde, Ernesto Anido Varela
19/07/2013 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-31/2013)

Anuncio de licitación (As-31/2013) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-31/2013.2. Obxecto do contrato: Implantación de diversos procesos orientados á mellora da xestión de servizos de TI.3. Tramitación: ordinaria. Procedemento: aberto.4. Orzamento base de licitación: 133.100 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días, contados a partir do seguinte ao deste anuncio.11. Gastos de anuncios: por conta do adxudicatario. A Coruña, 11 de xullo de 2013. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
19/07/2013 | Administración LocalMunicipal
A Laracha
Elevación a definitivo do acordo de aprobación provisional da modificación da Ordenanza fiscal número 27, reguladora da taxa pola prestación do servizo de axuda no fogar

Quedando definitivamente arpobada a modificación da Ordenanza Fiscal número 27 do Concello por acordo plenario na sesión de 29 de maio de 2013, e polo transcurso do prazo de presentación de reclamacións, publícase no Boletín Oficial da Provincia o texto íntegro da modificación. Contra este acordo pódese interpoñer directamente recurso contencioso-administrativo no prazo de dous meses a partir do día seguinte á presente publicación. Unha vez aprobada a alta no servizo, procederase á inclusión da persoa beneficiaria no padrón correspondente da taxa. A alta no padrón será notificada ao beneficiario, facéndolle constar a capacidade económica que será tida en conta, xunto co número de horas mensuais de servizo prestado efectivamente, para a fixación da cota tributaria. Unha vez ao ano, ou antes, no caso de producirse cambios na situación das persoas usuarias, actualizarase a capacidade económica dos usuarios do servizo utilizando os últimos datos fiscais dispoñibles relativos aos mesmos. No caso de que así sexa necesario, o departamento de Servizos Sociais do Concello requirirá aos beneficiarios, para que xustifiquen documentalmente a súa situación económica e patrimonial, a efectos desa actualización da capacidade económica. O padrón fiscal será aprobado mensualmente, e notificado colectivamente a través de publicación no Boletín Oficial da Provincia da Coruña e no Taboleiro de Editos do Concello da Laracha. O pago das taxas realizarase mensualmente mediante domiciliación bancaria. Se estes pagamentos non se puidesen facer efectivos por calquera circunstancia, como a inexistencia de fondos, imputable ao obrigado, apercibiráselle de contado, responsabilizándose dos gastos que isto ocasione. Se existise motivo xustificado dabondo, e tras informe previo nese sentido do departamento de servizos sociais, poderase eximir á persoa usuaria do pagamento por domiciliación bancaria.” A Laracha, 12 de xullo de 2013 O Alcalde, José Manuel López Varela
19/07/2013 | Administración LocalMunicipal
Sada
Servizos Económicos
Aprobación inicial expediente de modificación de crédito nº 21/2013

O Pleno do Concello, en sesión celebrada o día 12 de xullo de 2013, aprobou inicialmente a modificación orzamentaria número 21/2013, na modalidade de crédito extraordinario número 01/2013. En cumprimento do disposto no artigo 177.2 e, por remisión do mesmo, no artigo 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais (TRLRFL), así como no artigo 38.2 e, por remisión do mesmo, no artigo 20.1 do Real Decreto 500/1990, do 20 de abril, exponse ao público o dito expediente na Secretaría Xeral deste Concello durante o prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, a fin de que os interesados poidan examinalo e presentar as reclamacións ante o Pleno que estimen oportunas nos termos establecidos nos artigos 170 e 22, respectivamente, dos mencionados TRLRFL e R. D. 500/1990. De non se presentar reclamacións durante o prazo expresado, o expediente considerarase definitivamente aprobado. Sada, a 13 de setembro de 2012 O Alcalde Ernesto Anido Varela
19/07/2013 | Administración LocalMunicipal
Brión
Edicto de baixa no padrón de habitantes

EDICTO Conforme o artigo 72 do Regulamento de poboación e demarcación territorial das entidades locais, aprobado polo Real decreto 1690/1986, do 11 de xullo, na nova redacción dada polo Real decreto 2612/1996, do 20 de decembro, estase a instruir expediente de baixa de oficio por inscrición indebida no padrón municipal das persoas que se relacionan a continuación: Resultando fallido o intento de notificación procedese, de conformidade co previsto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, á publicación do presente anuncio a fin de que no prazo de dez días, contados desde o seguinte a súa publicación, os interesados no procedemento poidan comparecer na oficina municipal do Concello de Brión, sita na praza do Concello, n.º 1-Brión, para coñecemento e constancia do contido íntegro do expediente que se indica e no seu caso formular as alegacións e xustificacións que estimen oportunas ou interpor os recursos procedentes, advertindo que transcurrido dito prazo continuarase coa tramitación do expediente de baixa de oficio. Brión, 12 de xullo de 2013. O ALCALDE Asdo.: José Luís García García
19/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.40915.- Concello de Noia.- Noia

O Concello de Noia, co CIF P1505800A e enderezo na Rúa Rosalía de Castro, 2, solicita de Augas de Galicia a autorización de obras na ruta de senderismo Noia-Devesa de Nimo, no concello de Noia. O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40915 Solicita autorización para a execución de obras na zona de servidume e policía do río Tambre, segundo a “Memoria de control de especies exóticas e mellora de accesos na ruta de sendeirismo Noia- Devesa de Nimo, no LIC Esteiro do Tambre (ES 1110011S), en Noia (A Coruña)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Noia ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 02 de xullo de 2013 O xefe do servizo territorial P. A.: O xefe da Área de Autorizacións e Concesións Nonna Gabi Merallo
19/07/2013 | Administración LocalMunicipal
Vimianzo
Aprobación provisional do padrón de recollida do lixo ano 2013

ANUNCIO APROBACIÓN PROVISIONAL DO PADRÓN DE RECOLLIDA DO LIXO ANO 2013 Aprobado por acordo da Xunta de Goberno Local de data 16/07/2013 o padrón da taxa polo servizo de recollida do lixo do ano 2013, sométese a exposición pública na Casa do Concello (praza do Concello, 6 - Vimianzo) polo prazo de quince días hábiles contados a partir da publicación deste anuncio no BOP, aos efectos de que poida ser examinado e presentar as oportunas reclamacións. No caso de non presentarse reclamacións a citada aprobación elevarase automaticamente a definitiva. Esta exposición servirá de notificación colectiva a tódolos contribuíntes nos termos establecidos no artigo 102.3 da Lei 58/2003, do 17 de decembro, xeral tributaria. Contra o citado padrón todos os interesados poderán interpor recurso de reposición, segundo disposto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, no prazo DUN MES, contado dende o día seguinte ao remate da exposición ó público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén poderá interpor calquera outro recurso que se estime conveniente. O que se fai público para xeral coñecemento. Vimianzo, o 17 de xullo de 2013. O alcalde Manuel Antelo Pazos
19/07/2013 | Administración LocalMunicipal
Oroso
Requirimento a propietarios de vehículos abandonados na vía pública

Presumido o abandono dos vehículos que a continuación se relacionan, segundo o establecido no artigo 86 da Lei 18/2009, de 23 de novembro, pola que se modifica o texto articulado da Lei sobre tráfico, circulación de vehículos a motor e seguridade viaria aprobado polo Real decreto lexislativo 339/1990, de 2 de marzo, e ao abxecto de que sirva de notificación aos seus propietarios nos termos establecidos no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, faise pública a relación que se xunta, coa finalidade de que os seus propietarios procedan a retiralos da vía pública dentro do prazo de 15 días, contados a partir do seguinte ao da inserción deste anuncio no Boletín Oficial da Provincia. Transcorrido dito prazo, procederase ao seu traslado a un centro autorizado de tratamento de vehículos para a súa posterior destrución e descontaminación. Oroso, 09 de xullo 2013 O Alcalde-Presidente D. Manuel Mirás Franqueira.
19/07/2013 | Administración LocalMunicipal
Fene
Servizos Económicos e Tributarios
Anuncio cobranza 3º trimestre escolas culturais e deportivas, curso 2012/2013

Por Resolución núm.7631/2013, de data 5 de xullo de 2013, aprobouse o padrón fiscal correspondente ao 3º trimestre das Escolas Culturais e Deportivas, curso 2012/2013. Exposición: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, Xeral Tributaria, e artigo 24 do RXR. Recursos: Durante o prazo de exposición pública os interesados poderán examinalo e formular perante a Alcaldía, contra os actos que se notifiquen, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finalización do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos establecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Non obstante, se consideran convinte, poderán utilizar e exercitar calquera outro recurso que estimen pertinente. Período de cobro: DOUS MESES, do 08/07/2013 ata o 09/09/2013. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 5 de xullo de 2013 O alcalde, Asdo. Gumersindo P. Galego Feal
19/07/2013 | Administración LocalMunicipal
Irixoa
Padróns taxas saneamento e lixo 2013

Mediante acordo da Xunta de Goberno Local deste concello, adoptado en sesión do 28-6-2013, aprobáronse definitivamente os padróns fiscais das taxas municipais que se citan: - servizo de recollida do lixo, ano 2013 - servizo de saneamento, ano 2013. Procédese á notificación colectiva de tales liquidacións, de conformidade co establecido no art.102.3 da Lei 58/2003, do 17 de decembro, Xeral Tributaria. PRAZOS E FORMA DE INGRESO EN PERÍODO VOLUNTARIO: dado que son tributos coa recadación delegada na Deputación Provincial da Coruña, será o seu correspondente servizo quen os establezan. O que se pon no coñecemento público e dos suxeitos pasivos das liquidacións, aos efectos de notificación colectiva, indicando que contra as mesmas cabe interpoñer recurso de REPOSICIÓN no prazo de 1 MES, contado desde o seguinte á presente publicación, diante da Xunta de Goberno Local; unha vez resolto o anterior, de xeito expreso ou presunto, poderase interpoñer o recurso CONTENCIOSO - ADMINISTRATIVO diante do Xulgado do Contencioso-Administrativo de A Coruña, no prazo de 2 MESES, que se contará a partir do día seguinte da recepción da notificación da resolución do anterior (no caso de resolución presunta o prazo sería de 6 meses). Todo elo sen prexuízo de que se poida exercitar, no seu caso, calquera outro recurso que se estime procedente. A interposición dos recursos non suspende a eficacia administrativa das liquidacións. Irixoa, 10 de xullo de 2013 O alcalde O secretario-interventor Antonio Deibe Sanmartín Alejandro Alonso Figueroa
19/07/2013 | Administración LocalMunicipal
Lousame
Publicación aprobación provisional matrícula da taxa por actividades e servicios relacionados coa hixiene urbana correspondente ó período 01/01/2013 a 31/07/2013

En virtude das facultades que me outorga a vixente lexislación de Réxime Local, en relación co Art.16.1 da Ordenanza Fiscal Reguladora da Taxa por actividades e servicios relacionados coa hixiene urbana; vista a Matrícula de contribuíntes correspondente ó período 01/01/2013 a 31/07/2013. a) Aprobar provisionalmente a Matrícula de Contribuíntes da Taxa por actividades e servicios relacionados coa hixiene urbana correspondente ó período 01/01/2013 a 31/07/2013. O número de recibos ascende a 1.349 e o importe total 57.792,32 €. c) Publíquese en legal forma. d) O prazo de exposición será de trinta (30) días e considerarase definitivamente aprobada, de non presentarse reclamacións. Lousame, a 9 de xullo de 2013 Asdo. Mª Teresa Villaverde Paia, alcaldesa.
19/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.41490- María Jesús Insua Lado.- Fisterra

María Jesús Insua Lado, con DNI e enderezo Lugar de Hermedesuxo de Abaixo, 21, concello de Fisterra solicita de Augas de Galicia a autorización de obras no lugar de Hermedesuxo de abaixo, parroquia de Duio (San Vicenzo), Concello de Fisterra (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41490 Solicita autorización para a construción dunha leñeira na parcelas con referencias catastrais 15038A502003830000DZ e 15038A502003820000DS, situadas no lugar de Hermedesuxo de Abaixo, parroquia de Duio (San Vicenzo), concello de Fisterra (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fisterra ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 2 de xullo de 2013 O xefe do servizo territorial P. A.: O xefe da Área de Autorizacións e Concesións Jose Macario Hamouri Gahona
19/07/2013 | Administración LocalMunicipal
Pontedeume
Anuncio de delegación da Alcaldía para casamento

Por Resolución ditada o 12 de xullo de 2013, esta alcaldía acordou a delegación do exercicio da competencia para a celebración de matrimonio civil no concelleiro da Corporación Municipal don Walter Mauricio Tribo Melchior, para o casamento previsto ás 12:00 horas do 16 de xullo de 2013. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Pontedeume, o 12 de xullo de 2013 O alcalde Gabriel Torrente Piñeiro
19/07/2013 | Administración LocalMunicipal
Cerceda
Secretaría
Alteración da cualificación xurídica do ben municipal “Centro de Desenvolvemento Tecnolóxico de Cerceda (A Coruña)”

Por Acordo do Concello Pleno de 20 de xuño de 2013 aprobouse inicialmente a alteración da cualificación xurídica do ben municipal “Centro de Desenvolvemento Tecnolóxico de Cerceda (A Coruña)” consistente na desafectación do servizo público para calificalo como ben patrimonial. Ao abeiro do artigo 8.2 do Regulamento de Bens das Entidades Locais, se somete a información pública polo prazo dun mes a contar desde o seguinte ao da publicación do presente anuncio no Boletín Oficial da Provincia. Cerceda, a 12 de xullo de 2013. O Alcalde-Presidente Asdo. José García Liñares
19/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29337.- Unión Fenosa Distribución, SA.- Sobrado

UNION FENOSA DISTRIBUCION, S. A., co CIF A63222533 e enderezo Avda. de Arteixo, 171 15007 A Coruña, solicita de Augas de Galicia a autorización de obras no lugar de Porcariza, no Concello de Sobrado (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.29337 Solicita AUTORIZACIÓN para a execución de obras no entorno dunha canle de rego no lugar de Porcariza, no concello de Sobrado (A Coruña). As obras consisten na instalación dun centro de transformación a 10 m de distancia da canle, colocación dunha liña soterrada de media tensión que parte do devandito centro de transformación e conecta coa rede existente mediante un paso aéreo-soterrado. A liña cruza o rego grampada a un paso superior, protexida por unha canaleta metálica e tubos de polietileno O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sobrado ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 2 de xullo de 2013 O xefe do servizo territorial P. A.: O xefe da Área de Autorizacións e Concesións Nazma Messaoud Muñoz Siguencia
09/07/2013 | Administración LocalMunicipal
Cerceda
Secretaría
Substitución na Alcaldía

ANUNCIO Por resolución desta data, esta Alcaldía dispón que durante a ausencia os días 2, 3, 4, 5, 8 e 9 de xullo, asuma as funcións de alcalde a segunda tenente de alcalde, Dna. María Viqueira Iglesias. O que se fai público en cumprimento do disposto no artigo 47.2 en relación co 44.2 do Regulamento de organización, funcionamento e réxime xurídico das entidades locais, aprobado por Real decreto 2.568/1986, do 28 de novembro. Cerceda, 1 de xullo de 2013. O alcalde-presidente José García Liñares
09/07/2013 | Administración LocalMunicipal
Rianxo
Recadación
Derrogación da Ordenanza fiscal reguladora da taxa pola utilización ou o aproveitamento especial do dominio público local polas empresas explotadoras de servizos de telefonía móbil

ANUNCIO Elevado a definitivo, por non formularse reclamacións ao acordo de “Derrogación da Ordenanza fiscal reguladora da taxa pola utilización ou o aproveitamento especial do dominio público local polas empresas explotadoras de servizos de telefonía móbil” para o exercicio 2013 adoptado polo Concello Pleno en sesión celebrada o 25/04/2013, procédese a publicación do acordo: “Primeiro. –Derrogación da Ordenanza fiscal reguladora da taxa pola utilización ou o aproveitamento especial do dominio público local polas empresas explotadoras de servizos de telefonía móvil”. Rianxo, 27 de xuño de 2012. O ALCALDE Adolfo Muiños Sánchez
09/07/2013 | Administración LocalMunicipal
Mugardos
Aprobación inicial da modificación da Ordenanza fiscal nº 13 reguladora da taxa pola prestación de servizos da escola infantil de “As Lagoas”

Aprobada inicialmente polo pleno da corporación, en sesión celebrada o dia 28 de xuño de 2013 a modificación da Ordenanza fiscal número 13, reguladora da taxa pola prestación de servizos da escola infantil “As Lagoas”, expónse ao público por período de 30 días, contados a partir do día seguinte ao da inserción do presente anuncio no Boletín Oficial da Provincia coa finalidade de que calquera persoa poida examinar o expediente na secretaria do concello, e presentar suxerencias ou reclamacións contra da mesma. Así mesmo, comunícase que transcorrido o devandito prazo sen que se produciran alegacións, a ordenanza considerarase aprobada definitivamente. Mugardos, 1 de xullo de 2013 O Alcalde, Asdo.) Xosé Fernádez Barcia.
09/07/2013 | Administración LocalMunicipal
Outes
Anuncio do padrón de auga do 2º trimestre de 2013

A Xunta de Goberno Local deste Concello, en sesión de 1 de xullo de 2013 aprobou o padrón de contribuíntes da taxa polo servizo de subministro de auga potable do 2º trimestre de 2013, composto por un total de 1.331 recibos, comenzando por Annita Dencas Gerrikaetxebarria, José, e rematando por Simeon Bonachera Elizburu, Manuel. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao Padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 1 de agosto ata o 1 de outubro de 2013. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 1 de xullo de 2013. O Alcalde, Asdo.: Carlos Enrique López Crespo.
09/07/2013 | Administración LocalMunicipal
Cabana de Bergantiños
Anuncio aprobación definitiva novo límite de gasto non financieiro e da base nº 4 das de execución do Orzamento 2013

Quedando definitivamente aprobado a modificación do límite de gasto non financieiro como consecuencia da nova avaliación do cumprimento dos obxectivos da Lei 2/2012 (LEPSF), aprobado inicialmente por acordo do Pleno da Corporación en sesión celebrada o día 30 de maio de 2013, e transcurrido o período de exposición pública sen que se produjeran reclamacións, en cumprimento co artigo 169.3 do RDL 2/2004, do 5 de marzo polo que se aproba o Texto Refundido da Lei Reguladora das Facendas Locais, fáise público: PRIMEIRO.- Que o novo límite de gasto non financeiro do Orzamento do Concello de Cabana de Bergantiños para o exercicio 2013, queda fixado en 2.115.082,41 euros. SEGUNDO.- Que a Base nº 4 das de Execución do Orzamento Municipal para 2013, queda redactada da seguinte forma “En aplicación dos artigos 12 e 30 da Lei 2/2012 (LOEPSF) establécese un límite de gasto non financieiro para o exercicio 2013 por importe 2.115.082,41 euros.” O que se fai público ós efectos previstos na citada lexislación, facendo constar que, contra a aprobación definitiva, quen teña a condición de interesado, poderá interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires da aprobación definitiva. Cabana de Bergantiños, 1 de xullo de 2013. O alcalde Asdo.- José Muiño Domínguez
09/07/2013 | Administración LocalMunicipal
A Laracha
Rectificación erros nas bases selección plaza arquitecto técnico

E, de acordo co artigo 105.2 da Lei 30/1992 do réxime xurídico das administracións públicas e do procedemento administrativo común “as administracións públicas poderán rectificar, de oficio o a instancia dos interesados, os erros materiais, de feito ou aritméticos existentes nos seus actos”, RESOLVO: PRIMEIRO.- No anexo I, TEMA 22 en lugar de “O planeamento urbanístico na LOUPMRG. clases de instrumentos de ordenación. Límites de sostibilidade. O planeamento urbanístico supramunicipal. Lei 6/2008 de medidas urxentes en materia de vivenda e solo”. Debe dicir: “O planeamento urbanístico na LOUPMRG. clases de instrumentos de ordenación. Límites de sostibilidade. O planeamento urbanístico supramunicipal”. SEGUNDO.- No anexo I, TEMA 67 en lugar de “Lei 18/2008, do 29 de decembro, de vivenda de Galicia. Actuacións protexidas en materia de rehabilitación”, debe dicir: “Lei 8/2012, de 29 de junio, de vivienda de Galicia”. TERCEIRO.- Ordenar a publicación deste anuncio no taboleiro de edictos do concello. Mándao e asínao o sr. Alcalde, en A Laracha, a 27 de xuño de 2013. O alcalde Dou fe, O secretario José Manuel López Varela Juán Carlos Antelo Martínez
09/07/2013 | Administración LocalMunicipal
Oleiros
Persoal
Modificación dos regulamentos de axudas sociais, asistenciais e profesionais para o persoal funcionario e laboral do Concello de Oleiros

ANUNCIO Polo Concello Pleno, en sesión ordinaria que tivo lugar o día 27 de xuño de 2013, aprobouse inicialmente a modificación dos regulamentos de axudas sociais, asistenciais e profesionais para o persoal funcionario e laboral do Concello de Oleiros. En cumprimento do disposto na normativa vixente de aplicación, exponse ao público o expediente na área de persoal e RRHH polo prazo de trinta días –o cal comezará a contar desde o seguinte ao da inserción deste edicto no Boletín Oficial da Provincia– a fin de que durante dito prazo se poidan formular as reclamacións e suxerencias que se consideren oportunas dirixidas ao Sr. alcalde-presidente desta Corporación. No caso de que, rematado o prazo, non se presentara ningunha reclamación ou suxerencia, entenderase definitivamente aprobado o texto ata entón provisional. Oleiros, 1 de xullo de 2013. A segunda tenente de alcalde delegada de persoal Carmen Loredana Bagshaw Solloso
09/07/2013 | Administración LocalMunicipal
Toques
Aprobación definitiva do expediente de modificación de créditos nº 1/2013

Habendo quedado definitivamente aprobado polo Pleno desta Corporación o expediente de modificación de créditos número 1/2013, dentro do vixente Orzamento Municipal, por acordo adoptado en sesión celebrada o día 9 de maio de 2013, cuio importe ascende a cantidade de TRINTA E OITO MIL euros, de acordo co preceptuado e en cumprimento do disposto no artígo 158.2 en relación co 150.3 da Lei 39/1988, de 28 de Decembro, faise público que, despois de dito expediente, o resumo por capítulos do Estado de Gastos, do referido Orzamento queda da seguinte forma: Cap.1.- Remuneración de persoal. 360.549,38 Cap.2.- Compra de bens correntes e de servizos. 362.585,58 Cap.3.- Intereses.4.800,00 Cap.4.- Transferencias Correntes. 46.010,00 Cap.6.- Inversións Reais. 195.839,66 Cap.7.- Transferencias de Capital. ------------- Cap.8.- Variación de Activos financeiros. ------------- Cap.9.- Variación de Pasivos financeiros. 14.000,00 SUMA TOTAL. 983.784,62 O que fai público para xeral coñecemento e efectos.- Toques, a 25 de xuño de 2013.- O ALCALDE, Asdo. Jorge Francisco Calvo Pestonit.-
09/07/2013 | Administración LocalMunicipal
Touro
Aprobación inicial do expediente de modificación de créditos número 1/2013

EDICTO Aprobado inicialmente polo Pleno da Corporación do día 28 de xuño de 2013 o expediente de modifiación de créditos número 1/2013, dentro do vixente presuposto municipal, por un importe de 307.000 euros (trescentos sete mil euros), en cumprimento do disposto no artigo 177 do R. D. L.2/2004, do 5 de marzo, exponse ó público, polo prazo de quince días hábiles, na Secretaría do Concello, que empezará a contarse desde o día seguinte ó da publicación do presente edicto no BOP, co fin de que poidan formularse as reclamacións que se consideren pertinentes, que deberán dirixirse ó Sr. alcalde-presidente do Concello. Touro, 1 de xullo de 2013. O alcalde Asdo.: Ignacio Codesido Barreiro
09/07/2013 | Administración LocalMunicipal
A Capela
Expediente modificación de créditos nº 2 /2013

Unha vez aprobados inicialmente polo Pleno deste Corporación os expedientes de modificación de créditos número 2/2013, por un importe de dous mil cincocentos euros (2.500,00€) de transferencias de crédito, e número 3/2013, por importe de dous mil douscentos vinte e catro euros e cincuenta e sete céntimos de euro (2.224,57 €) tamén de transferencias de crédito, dentro do vixente orzamento municipal; en cumprimento do disposto no artigo 177 en relación co 169.1 do Real decreto lexislativo 2/2004 do 5 de marzo, polo que se aproba o texto refundido da Lei reguladora dasfacendas locais, expónse aopúblico polo prazo de 15 días hábiles, na Secretaría deste Concello, a fin de que durante este, que empezará a contarse dende o día seguinte ao da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas aoalcalde deste concello. A Capela, 1 de xullo de 2013 O alcalde, Manuel Meizoso López
09/07/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 1/2013

Resolución do 19 de xuño de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Boiro (expediente IN407A 1/2013). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: ampliación de potencia de C. T. centro de día r/ Espadañal. Situación: concello de Boiro. Características técnicas: Ampliación de potencia do centro de transformación non prefabricado, se substitúese o transformador actual de 250 kVA por outro de 630 kVA, unha relación de transformación de 20.000/400-230 V. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 19 de xuño de 2013. Susana Vázquez Romero Xefa territorial da Coruña
09/07/2013 | Administración LocalMunicipal
Val do Dubra
Aprobación do padrón fiscal

ANUNCIO Aprobado pola Xunta de Goberno Local, en data 28 de xuño de 2013, o padrón de contribuíntes da taxa por recollida do lixo correspondente ó exercicio 2013, expónse ó público polo prazo de un mes, que se contará desde o día seguinte da data de publicación do presente anuncio no BOP, durante o cal poderán presentarse as alegacións que se estimen convenientes, altas e baixas e demais reclamacións contra o devandito padrón. Val do Dubra, 1 de xullo de 2013. O alcalde Ramón Camilo Varela Mariño
09/07/2013 | Administración LocalMunicipal
Ames
Edicto non notificados Promociones Ames Bertan, SL, e comunidade de herederos de Pilar Somozo Albardonedo

Anuncio do Departamento de Urbanismo do Concello de Ames, polo que se empraza aos interesados para ser notificado por comparecencia. De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase aos interesados que se sinalan no anexo para notificárselles a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio nas oficinas dos servizos de urbanismo do Concello de Ames, situadas na rúa Alcalde Lorenzo, nº 2, 1º, Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida dende o día seguinte. Ames, 28 de xuño de 2013 O alcalde Santiago V. Amor Barreiro Expediente: Decreto 1080/2013 1. Interesado: Promocioes Ames Bertan, s. l. e Comunidade de Herederos de doña Pilar Somozo Albardonedo. Acto notificado: Orde de execución por seguridade, salubridade e ornato público.
09/07/2013 | Administración LocalMunicipal
A Pobra do Caramiñal
Edicto de información pública

EDICTO Aprobándose por resolución da Alcaldía, con data 26 de xuño de 2013, os padróns do imposto sobre bens inmobles de natureza urbana, imposto sobre bens inmobles de natureza rústica, imposto sobre bens inmobles de carácterísticas especiais e de taxas por servizo de recolleita de lixo (1.º semestre), que rexerán para o exercicio de 2013, e que se porán ó cobramento desde o 1 de xullo ata o 31 de agosto, quedan expostos ó público polo período de quince días hábiles para o seu exame e reclamacións. Pobra do Caramiñal, 26 de xuño de 2013. O ALCALDE Asdo.: Isaac Maceiras Rivas
09/07/2013 | Administración LocalMunicipal
Dodro
Corrección de erros; deslinde do camiño de A Igrexa

Detectado un erro na publicación do anuncio no Boletín Oficial da Provincia núm.118, do 21 de xuño de 2013, de deslinde do vial chamado “Camiño de A Igrexa”, situado no lugar de A Igrexa, parroquia de San Xián de Laíño (Dodro), onde di: “O apeo do deslinde iniciarase ás 10 horas do día 17 de setembro de 2013”. Debe dicir: “O apeo do deslinde iniciarase ás 10 horas do día 10 de setembro de 2013”. O que se fai público para os efectos legais oportunos. Dodro, 26 de xuño de 2013 A secretaria-interventora María de las Mercedes Fondevila Jaraíz